recursal/SuperWikiNEXT-32B huggingface dataset:
কোলেজ দ্য ফ্রঁসের চত্বর

**কোলেজ দ্য ফ্রঁস** (ফরাসি: Collège de France) ফ্রান্সের রাজধানী প্যারিসে অবস্থিত একটি উচ্চশিক্ষা ও গবেষণা প্রতিষ্ঠান।  এটি প্যারিসের ৫ম আরোঁদিস্‌ম বা লাতিন পাড়ায়, সরবন বিশ্ববিদ্যালয়ের ঐতিহাসিক ক্যাম্পাসের ঠিক বিপরীতে, রু সাঁ-জাক ও রু দেজেকোলের মিলনস্থলে অবস্থিত।

প্রতিষ্ঠানটি ১৫৩০ সালে ফ্রান্সের রাজা ১ম ফ্রান্সিসের অনুরোধে প্রতিষ্ঠা করা হয়। এটিকে কোলেজ দ্য সরবন-এর একটি বিকল্প হিসেবে গড়ে তোলা হয়। এখানে হিব্রু ভাষা, প্রাচীন গ্রিক ভাষা এবং গণিত শেখানো হত। শুরুতে এটি কোলেজ রইয়াল নামে পরিচিত ছিল। পরে এর নাম হয় কোলেজ দে ত্রোয়া লঁগ, কোলেজ নাসিওনাল, কোলেজ আঁপেরিয়াল এবং সর্বশেষে ১৮৭০ সালে এর নাম হয় কোলেজ দ্য ফ্রঁস।

প্রতিষ্ঠানটির একটি অদ্বিতীয় বৈশিষ্ট্য হল এখানে যে কেউ বিনামূল্যে ক্লাস করতে পারে, যদিও কিছু উচ্চস্তরের কোর্স সাধারণ জনগণের জন্য উন্মুক্ত নয়। কোলেজ দ্য ফ্রঁসে কেবল সেইসব অধ্যাপকদের নির্বাচন করা হয়, যারা বর্তমানে তাদের ক্ষেত্রের শীর্ষ গবেষক বা অবদানকারী। বিজ্ঞান ও কলার বিভিন্ন ক্ষেত্র থেকে তাদের বাছাই করা হয়।

কোলেজ থেকে কোন ডিগ্রী প্রদান করা হয় না। কিন্তু এখানে বেশ কিছু গবেষণাগার এবং ইউরোপের অন্যতম সেরা গবেষণা গ্রন্থাগার অবস্থিত। গ্রন্থাগারে ইতিহাস, কলা, সামাজিক বিজ্ঞান, রসায়ন, পদার্থবিজ্ঞান, ইত্যাদির উপর বিপুল সংখ্যক দুর্লভ বই আছে।

তথ্যসূত্র
---------

1. ↑  Appelrouth, Scott; Edles, Laura Desfor (২০০৮)। *Classical and Contemporary Sociological Theory: Text and Readings*বিনামূল্যে নিবন্ধন প্রয়োজন। Pine Forge Press। পৃষ্ঠা 641। আইএসবিএন 9780761927938। ওসিএলসি 1148204416। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  John Culbert (২০১১)। *Paralyses: Literature, Travel, and Ethnography in French Modernity*। U of Nebraska Press। পৃষ্ঠা 257। আইএসবিএন 978-0803234192। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* কোলেজ দ্য ফ্রঁসের ওয়েবসাইট
**কারনোসা হয়া** (বৈজ্ঞানিক নাম:***Hoya carnosa***) (ইংরেজি: **porcelainflower** বা **wax plant**) এপোকিনাসি পরিবারের ট্রপিক্যাল উদ্ভিদ।

বাগান উদ্ভিদ
------------

কারনোসা হয়া হাউসপ্লান্ট হিসেবে বাড়িতে লাগানো হয় নাতিশীতোষ্ণ অঞ্চলে। এরা আদ্রিত হয় এদের আকর্ষণীয় ফুলের জন্য এবং এদের সুগন্ধির জন্য। অনেক কাল্টিভার কে হাউসপ্লান্ট হিসেবে নির্বাচন করা হয় এদের পাতা, ফুলের সৌন্দর্য এবং অপূর্ব সুন্দর রঙের কারণে। তীব্র সুমিষ্ট ঘ্রাণের কারণেও হয়া ইনডোর প্লান্ট হিসেবে লাগানো যায়। এরা উজ্জ্বল আলো পেতে পছন্দ করে কিন্তু অল্প আলোতেও এরা বেঁচে থাকতে পারে। অল্প আলোতে এরা ফুল তৈরি নাও করতে পারে। হয়া নার্সারিতে বিক্রি হয় হাউসপ্লান্ট হিসেবে। হয়া সহজেই বংশবিস্তার করতে পারে গ্রাফটিং এর মাধ্যমে। সাধারণত কাটিং হিসেবেই বেশি বিক্রি হয়।

সম্প্রতি জর্জিয়া ইউনিভারসিটির গবেষণায় দেখা গেছে যে হয়া *কারনোসা হয়া* খুবই ভালোভাবে indoor environment এর পলিউশন দূর করতে পারে।

ভেষজ ব্যবহার ও বিষক্রিয়া
-------------------------

বিভিন্ন দেশে এবং বিভিন্ন কালচারে বিশেষ করে পলিনেশিয়ান কালচারে হয়াকে ওষধি গাছ হিসেবে ব্যবহার করা হয়েছে। অস্ট্রেলিয়াতে কিছু হয়া পাওয়া গেছে যারা হাস-মুরগি এবং ভেড়ার জন্য বিষক্রিয়া হয়ে কাজ করেছে।

তথ্যসূত্র
---------

1. ↑  "UGA research shows some plants can remove indoor pollutants"। *UGA.edu*। University of Georgia। মার্চ ৩১, ২০০৯। সংগ্রহের তারিখ ডিসেম্বর ৬, ২০১৫।
***দ্য কুইন্সল্যান্ডার*** *ব্রিসবেন কুরিয়ারের* সাপ্তাহিক সারসংক্ষেপ এবং সাহিত্য সংস্করণ। সাময়িকীটি ১৮৫০-এর দশক হতে ঔপনিবেশিক কুইন্সল্যান্ড এবং পরবর্তীতে ফেডারেল রাজ্যের প্রধান সাময়িকী। ১৮৬৬ সালে ব্রিসবেন নিউজপেপার কোম্পানি পত্রিকাটি চালু করেছিল এবং ১৯৩৯ সালে বন্ধ করে দেয়।

ইতিহাস
------

*দ্য কুইন্সল্যান্ডার* ব্রিসবেন হতে টমাস ব্ল্যাকেট স্টিফেন্সের সম্পাদনায় ১৮৬৬ সালের ৩ ফেব্রুয়ারিতে প্রথম প্রকাশিত হয়। শেষ সংস্করণ মুদ্রিত হয়েছিল ১৯৩৯ সালের ২২ ফেব্রুয়ারি। অস্ট্রেলিয়ার মত বৃহদায়তনের দেশে কিছু বিশিষ্ট দৈনিক পত্রিকা যদি একটি সাপ্তাহিক সংস্করণ প্রকাশ করে তবে এটি নিজ শহর হতে বাইরের শহর ও জেলাগুলিতে পৌছাতে পারে। গ্রেসলে লুকিন ১৮৭৩ সালের নভেম্বর থেকে ডিসেম্বর ১৮৮০ পর্যন্ত পত্রিকাটির ব্যবস্থাপনা সম্পাদক ছিলেন। এসময় এটি একটি সাহিত্য পত্রিকা হিসাবে অতিরিক্ত পাঠক পেয়েছিল।

ডিজিটাল মাধ্যমে
---------------

অস্ট্রেলিয়ার ন্যাশনাল লাইব্রেরির অস্ট্রেলিয়ান নিউজপেপারস ডিজিটাইজেশন প্রোগ্রামের অংশ হিসেবে কুইন্সল্যান্ডের রাজ্য লাইব্রেরির সহায়তায় *দ্য কুইন্সল্যান্ডার* ডিজিটাল মাধ্যমে রূপান্তর করা হয়েছে, পত্রিকাটি ট্রোভ -নামক লাইব্রেরি চাহিদা সেবায় উপলব্ধ আছে।

চিত্রশালা
---------

* ১৯০৮ সালের ৫ ডিসেম্বর, বড়দিনের ছুটি উপলক্ষ্যে কিশোর পাঠকদের জন্য কুইন্সল্যান্ডারের একটি প্রকাশনা১৯০৮ সালের ৫ ডিসেম্বর, বড়দিনের ছুটি উপলক্ষ্যে কিশোর পাঠকদের জন্য কুইন্সল্যান্ডারের একটি প্রকাশনা
* বিভিন্ন বিজ্ঞাপন দিয়ে সাজানো একটি পাতা, ৬ নভেম্বর, ১৯৩৪বিভিন্ন বিজ্ঞাপন দিয়ে সাজানো একটি পাতা, ৬ নভেম্বর, ১৯৩৪
* ২ ডিসেম্বর, ১৯২২-এ সূর্যগ্রহণ নিয়ে প্রচ্ছদ২ ডিসেম্বর, ১৯২২-এ সূর্যগ্রহণ নিয়ে প্রচ্ছদ

 তথ্যসূত্র
----------

* সাংবাদিকতা প্রবেশদ্বার

1. ↑  "The Queenslander"। National Library of Australia। ২০২২-০৬-১৯ তারিখে মূল থেকে আর্কাইভ করা। সংগ্রহের তারিখ ২০১৪-১০-০৯।
2. 1 2  "Newspaper and magazine titles"। Trove। ২০১৬-০২-২৯ তারিখে মূল থেকে আর্কাইভ করা। সংগ্রহের তারিখ ২০১৪-১০-০৯।
3. 1 2  "Newspaper Digitisation Program"। Trove। ২০১৫-০৭-০২ তারিখে মূল থেকে আর্কাইভ করা। সংগ্রহের তারিখ ২০১৪-১০-০৯।

বহিঃসংযোগ
---------

* ডিসকভার কুইন্সল্যান্ডার
**মন্থন'** ১৯৭৬ সালে প্রকাশিত একটি হিন্দি চলচ্চিত্র। এটির পরিচালক শ্যাম বেনেগল। মিল্ক কো-অপারেটিভের প্রতিষ্ঠাতা ডঃ ভির্গেশ কুরিয়েন এর দুগ্ধ সমবায় প্রতিষ্ঠার মুভমেন্টই সিনেমাটির মূল বিষয়বস্তু। চলচ্চিত্রের কাহিনি লিখেছিলেন ডঃ কুরিয়েন এবং বিজয় তেন্ডু্লকর, যৌথভাবে। ১৯৭০ সালে অপরেশন ফ্লাড নামে যে প্রজেক্টটি ন্যাশনাল ডেয়ারি ডেভেলপমেন্ট বোর্ড চালু করে, তার ফলে প্রচুর দুগ্ধ উৎপাদক কৃষক গো-পালনকারি দরিদ্র ভারতীয় আর্থিকভাবে স্বনির্ভর হন। এই সাফল্যের নাম দেওয়া হয় 'শ্বেত বিপ্লব'। মূলত এই প্রেক্ষাপটেই ছায়াছবিটি তৈরি। এটি ভারতের প্রথম গণ-অর্থায়নের চলচ্চিত্র, যেটা তৈরির জন্য প্রায় পাঁচ লক্ষ কৃষক প্রত্যেকে দুই টাকা করে অর্থসাহায্য করেছিলেন।

ছায়াছবিটি পরের বছর ১৯৭৭ সালে জাতীয় পুরস্কারের মনোনয়নে, হিন্দি ভাষায় সেরা চলচ্চিত্র, সেরা চিত্রনাট্য ও সেরা নেপথ্য গায়িকা বিভাগে প্রথম হিসেবে ঘোষিত হয়।

ছবির শিরোনাম গান (মেরা গাম কাথাপারে) গেয়েছিলেন প্রীতি সাগর। এই গানটাই পরে আমূল এর বিজ্ঞাপনে ব্যবহার করা হত।

অভিনয়
------

* গিরিশ কারণাড - ডঃ রাও
* নাসিরুদ্দিন শাহ্ - ভোলা
* স্মিতা পাতিল - বিন্দু
* অমরেশ পুরী - মিশ্রাজী
* মোহন আগাসে - সরপঞ্চ
* কুলভূষণ খারবান্দা
* অনন্ত নাগ - চন্দ্রভারকর

তথ্যসূত্র
---------

1. ↑  "গণ-অর্থায়নে সিনেমা নির্মাণের উদ্যোগ || আনন্দকণ্ঠ"। *জনকন্ঠ*। সংগ্রহের তারিখ ২০১৯-০৭-০৬। [*স্থায়ীভাবে অকার্যকর সংযোগ*]
2. ↑  "গণ-অর্থায়নে প্রথম ছবি ভারতের | কালের কণ্ঠ"। *কালের কণ্ঠ*। সংগ্রহের তারিখ ২০১৯-০৭-০৬।

বহিঃসংযোগ
---------

* ইন্টারনেট মুভি ডেটাবেজে *মন্থন*  উইকিউপাত্তে এটি সম্পাদনা করুন (ইংরেজি)
**কারানসিবের যুদ্ধ** (হাঙ্গেরীয়: Karánsebesi csata; রোমানীয়: Bătălia de la Caransebeș; তুর্কি: *Şebeş Muharebesi*)  অস্ট্রিয়ান সেনাবাহিনী একটি বন্ধুত্বপূর্ণ গোলাবর্ষণের ঘটনা, যা ১৭৮৮ সালের ২১-২২ সেপ্টেম্বর রাতে ১৭৮৭-১৭৯১ সালের অস্ট্রো-তুর্কি যুদ্ধের সময় ঘটেছিল।
কারানসেবেসের যুদ্ধ (হাঙ্গেরিয়ান: Karánsebesi csata; জার্মান: Rückzug von Karánsebes; রোমানিয়ান: Bătălia de la Caransebeș; তুর্কি: Şebeş Muharebesi) ছিল একটি বন্ধুত্বপূর্ণ অগ্নিকাণ্ডের ঘটনা যা 21 সেপ্টেম্বরের 28 সেপ্টেম্বর রাতে সেনাবাহিনীতে ঘটেছিল। অস্ট্রো-তুর্কি যুদ্ধের সময়1787-1791।কারানসেবেসের যুদ্ধ অস্ট্রো-তুর্কি যুদ্ধের অংশ (1788-1791)￼

ছবি (1795 সালে আঁকা হয়েছিল) অটোমান বাহিনী কারানসেবেসের দিকে অগ্রসর হচ্ছে

তারিখ সেপ্টেম্বর 21–22, 1788VenueCaransebeș, Timiș RiverLocationCaransebeș, Timiș নদীর কাছে, আধুনিক দিনের রোমানিয়া কোঅর্ডিনেটস45°25′17″N 22°13′19″Etypefriendly সৈন্যবাহিনীর দ্বারা সংঘটিত কিছু অগ্নিসংযোগের কারণে পূর্ববর্তী অগ্নিসংযোগের কারণে অগ্নিসংযোগ করা হয়েছে।

জোসেফ দ্বিতীয়

100,000 পুরুষ

￼ অটোমান সাম্রাজ্য

কোকা ইউসুফ পাশা

ফলাফল অস্ট্রিয়ান ভুল; জোট প্রত্যাহার

অটোমান বাহিনী দুদিন পরে এসে কারানসেবেস পুনরুদ্ধার করে, মৃত ও আহত সৈন্যদের আবিষ্কার করে

হতাহতের সূত্রগুলি হ্যাবসবার্গের দিকে 150 থেকে 10,000 আনুমানিক হতাহতের মধ্যে রয়েছে

ঘটনা

তথ্যসূত্র
---------

ফ্রেডরিখ ক্রিস্টোফ শ্লোসার (ডিসেম্বর 31, 1844)। ফরাসি সাম্রাজ্যের উৎখাত পর্যন্ত অষ্টাদশ শতাব্দীর এবং ঊনিশ শতকের ইতিহাস: মানসিক চাষ এবং অগ্রগতির বিশেষ উল্লেখ সহ। ভলিউম 6. চ্যাপম্যান এবং হল।

^ কনর, মার্টিন। "কারানসেবের যুদ্ধ - ইতিহাস এখন"। historyisnowmagazine.com. সংগৃহীত 22 আগস্ট 2022।

^ "Zur Kriegsgeschichte" [যুদ্ধের ইতিহাসে], Real Zeitung (Erlangen, Bavaria, Germany), 7 অক্টোবর 1788, no. 80, পৃ. 723-729; বিশেষ করে পৃষ্ঠা 726-728 দেখুন।

^ "VI. Türkische Angriffe auf das Kaiserliche Lager. Action by Slatina. rückzug der Kaiserlichen Armee. Einnahme der Festung Choczim. Anderweitige Begebenheiten des Türkenkriegs।" [VI. সম্রাটের শিবিরের বিরুদ্ধে তুর্কি আক্রমণ। স্লাটিনার কাছে অ্যাকশন। সম্রাটের সেনাবাহিনীর পশ্চাদপসরণ। খোতিনে দুর্গ দখল। .তুর্কি যুদ্ধের অন্যান্য ঘটনা।], Politisches জার্নাল: nebst Anzeige von gelehrten und andern Sachen [Political Journal, সহ পণ্ডিত এবং অন্যান্য কাজের বিজ্ঞপ্তি], 2 : 1052–1070 (1788); বিশেষ করে 1058-1059 পৃষ্ঠা দেখুন।

^ "Zur Kriegsgeschichte" [যুদ্ধের ইতিহাসে), Real Zeitung (Erlangen, Bavaria, Germany), 7 অক্টোবর 1788, no. 80, পৃ. 723-729; বিশেষ করে পৃষ্ঠা 726-728 দেখুন।

^ "III. Geschichte des Feldzugs 1788 der k.k. Hauptarmee gegen die Türken (Fortsetzung)" [III. তুর্কিদের বিরুদ্ধে সাম্রাজ্যের প্রধান সেনাবাহিনীর 1788 সালের অভিযানের ইতিহাস (ধারাবাহিকতা)], Oestreichische militärische Zeitschrift [অস্ট্রিয়ান সামরিক জার্নাল], 4 : 58–70 (1831); বিশেষ করে পৃষ্ঠা 58-65 দেখুন।

^ Real Zeitung, 1788, p. 728।

^ Politisches জার্নাল, 1788, p. 1059।

^ Gramm, 2008, p. 83.

^ "Geschichte des Feldzugs 1788 der k.k. Hauptarmee gegen die Türken. Zweiter Abschnitt" [তুর্কিদের বিরুদ্ধে সাম্রাজ্য ও রাজকীয় প্রধান সেনাবাহিনীর 1788 সালে অভিযানের ইতিহাস।

বহিঃসংযোগ
---------
**সুধাংশু অবিনাশ মন্টু ব্যানার্জী** (এই শব্দ সম্পর্কেউচ্চারণ (সাহায্য·তথ্য); জন্ম: ১ নভেম্বর, ১৯১৯ - মৃত্যু: ১৪ সেপ্টেম্বর, ১৯৯২) তৎকালীন ব্রিটিশ ভারতের বাংলা প্রদেশের কলকাতা এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন **মন্টু ব্যানার্জী**।

খেলোয়াড়ী জীবন
---------------

১৯৪১-৪২ মৌসুম থেকে ১৯৫৩-৫৪ মৌসুম পর্যন্ত মন্টু ব্যানার্জী’র প্রথম-শ্রেণীর খেলোয়াড়ী জীবন চলমান ছিল। এ পর্যায়ে ২৩.২৮ গড়ে ৯২ উইকেট লাভ করেছিলেন তিনি।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মন্টু ব্যানার্জী। ৩১ ডিসেম্বর, ১৯৪৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে গুলাম আহমেদের সাথে একযোগে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

নিজস্ব ৩০তম বয়সে নিজ শহর কলকাতায় টেস্ট ক্রিকেটে অংশগ্রহণ করেছিলেন মন্টু ব্যানার্জী। ডানহাতি মিডিয়াম পেস বোলার হিসেবে খেলতেন। খেলায় তিনি ৪/১২০ ও ১/৬১ বোলিং পরিসংখ্যান গড়েছিলেন। প্রথম স্পেলেই অ্যালান রে’কে ১৫ ও ডি. অ্যাটকিনসনকে শূন্য রানে প্যাভিলিয়নে ফেরৎ পাঠান। পরের স্পেলে রবার্ট ক্রিস্টিয়ানি ও জিমি ক্যামেরনের উইকেট পেয়েছিলেন তিনি। দ্বিতীয় ইনিংসে জর্জ ক্যারিওকে শুরুতেই বিদেয় করেন। এছাড়াও, দুইটি ক্যাচ তালুবন্দী করে সুন্দরভাবে অভিষেক পর্ব সম্পন্ন করেছিলেন। তবে, বিস্ময়করভাবে পরবর্তীতে আর তাকে আন্তর্জাতিক অঙ্গনে খেলানো হয়নি।

ব্যক্তিগত জীবন
--------------

ব্যক্তিগত জীবনে বিবাহিত ছিলেন তিনি। তার সন্তান রবি ব্যানার্জী বাংলা দলের পক্ষে রঞ্জী ট্রফিতে অংশগ্রহণ করেছিলেন। ১৪ সেপ্টেম্বর, ১৯৯২ তারিখে ৭২ বছর বয়সে কলকাতা এলাকায় মন্টু ব্যানার্জী’র দেহাবসান ঘটে।

তথ্যসূত্র
---------

1. ↑  List of India Test Cricketers
2. ↑  "India – Test Batting Averages"। ESPNCricinfo। সংগ্রহের তারিখ ১৩ জানুয়ারি ২০২০।
3. ↑  "India – Test Bowling Averages"। ESPNCricinfo। সংগ্রহের তারিখ ১৩ জানুয়ারি ২০২০।

আরও দেখুন
---------

* পলি উমরিগড়
* দত্তারাম হিন্দলেকর
* বাংলা ক্রিকেট দল
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে মন্টু ব্যানার্জী উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মন্টু ব্যানার্জী  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**রবিন নিকোলাস স্টুয়ার্ট হবস** (ইংরেজি: Robin Hobbs; জন্ম: ৮ মে, ১৯৪২) উইল্টশায়ারের চিপেনহাম এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬৭ থেকে ১৯৭১ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স ও গ্ল্যামারগনের প্রতিনিধিত্ব করেছেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করে সবিশেষ কৃতিত্বের পরিচয় দিয়েছেন **রবিন হবস**।

প্রথম-শ্রেণীর ক্রিকেট
---------------------

১৯৬১ সালে এসেক্সের পক্ষে প্রথম-শ্রেণীর ক্রিকেটে অভিষেক ঘটে রবিন হবসের। এরপর ১৯৬৭ সালে ইংল্যান্ডের পক্ষে টেস্টে প্রথম অংশ নেন। তবে, চমকপ্রদ লেগ ব্রেক বোলিং স্পিন উপযোগী পরিবেশে বেড়ে ওঠা ভারত ও পাকিস্তানি ব্যাটসম্যানদের বিপক্ষে তেমন কার্যকর হয়নি। ব্যাটিংয়ে তেমন সুবিধে করতে না পারলেও ১৯৭৫ সালে সফরকারী অস্ট্রেলীয়দের বিপক্ষে মাত্র ৪৪ মিনিটে সেঞ্চুরি করেছিলেন তিনি।

এসেক্সে চৌদ্দ বছর অবস্থান করার পর রবিন হবস অবসর গ্রহণ করেন। এরপর তিনি মাইনর কাউন্টি ক্রিকেটে অংশগ্রহণের উদ্দেশ্যে সাফোক ক্লাবে যোগ দেন। তবে, গ্ল্যামারগনের অধিনায়কের দায়িত্ব নিয়ে ১৯৭৯ সালে পুনরায় কাউন্টি ক্রিকেটে খেলেন। এরপর আরও দুই বছর ম্যালকম ন্যাশের অধিনায়কত্বে দুই মৌসুম খেলেন। ১৯৮২ সালে সাফোকে ফিরে যান ও অবসর গ্রহণ করেন।

সমগ্র খেলোয়াড়ী জীবনে সাতটি টেস্টে অংশগ্রহণের সুযোগ পেয়েছিলেন তিনি। ৮ জুন, ১৯৬৭ তারিখে টেস্ট অভিষেক ঘটে রবিন হবসের।

মূল্যায়ন
---------

বিশ্বযুদ্ধ পরবর্তী সময়ে লেগ স্পিনারদের কার্যকারিতা নিয়ে প্রশ্ন ওঠলেও একদিনের ক্রিকেট প্রচলনের পর তার বিকাশ ঘটতে শুরু করে। ইয়ান সলসবারির আবির্ভাবের পূর্বে তিনিই সর্বশেষ এ ধরনের বোলিংয়ে সবিশেষ দক্ষতা প্রদর্শন করেছিলেন।

ক্রিকেট লেখক কলিন বেটম্যানের মতে, ১৯৯২ সালে ইংল্যান্ডের পক্ষে লেগ স্পিন বোলিংয়ে অভিজ্ঞ ইয়ান সলসবারির আগমনের পূর্বে তিনিই সর্বশেষ ছিলেন। স্পিনার হিসেবে গুগলি বলে বেশ দক্ষতা দেখিয়েছেন। উদ্ভাবনী শক্তির অধিকারী ব্যাটসম্যান ও চমৎকার হৃদয়ের অধিকারী হিসেবে তিনি নিঃসন্দেহে জনপ্রিয় ক্রিকেটার ছিলেন।

সর্বশেষ ইংরেজ লেগ স্পিনার হিসেবে সমগ্র খেলোয়াড়ী জীবনে সহস্রাধিক প্রথম-শ্রেণীর উইকেট পেয়েছেন। ২৭.০৯ গড়ে সর্বমোট ১,০৯৯ উইকেট দখল করেছেন তিনি। ব্যক্তিগত সেরা বোলিং পরিসংখ্যান গড়েন ৮/৬৩। ওভারপ্রতি ২.৮৬ গড়ে রান দিয়ে মিতব্যয়িতার স্বাক্ষর রাখেন ও ৫৬.৭০ গড়ে স্ট্রাইক রেটে রান দেন।

তথ্যসূত্র
---------

1. 1 2  Bateman, Colin (১৯৯৩)। *If The Cap Fits*। Tony Williams Publications। পৃষ্ঠা 90। আইএসবিএন 1-869833-21-X।
2. ↑  ""Cricinfo: Fastest to 50,100,200""। ১৫ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৮।

বহিঃসংযোগ
---------

* ইএসপিএনক্রিকইনফোতে রবিন হবস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রবিন হবস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* The other Hobbs - the last of his line?
**মাইকেল রবিন বাইনো** (ইংরেজি: Robin Bynoe; জন্ম: ২৩ ফেব্রুয়ারি, ১৯৪১) বার্বাডোসের সেন্ট মাইকেলের ব্ল্যাক রক এলাকায় জন্মগ্রহণকারী প্রথিতযশা সাবেক ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৫৯ থেকে ১৯৬৭ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে বার্বাডোসের প্রতিনিধিত্ব করেছেন। দলে তিনি মূলত,

ডানহাতি ব্যাটসম্যান হিসেবে খেলতেন। এছাড়াও, বামহাতে মিডিয়াম বোলিংয়ে পারদর্শীতা দেখিয়েছেন **রবিন বাইনো**।

খেলোয়াড়ী জীবন
---------------

১৯৫৮-৫৯ মৌসুমে ভারত ও পাকিস্তান সফরে যায় ওয়েস্ট ইন্ডিজ দল। ঐ সফরে তিনি কেবলমাত্র দুইটি প্রথম শ্রেণীর খেলার সুযোগ পান। ঐ সফরে খুব কমই সফলতা পেয়েছেন রবিন বাইনো। প্রথম-শ্রেণীর খেলায় ৭৬ রান তুলেন। ১৮ বছর বয়সে সিরিজের শেষ টেস্টে অভিষেক ঘটে তার। ২৬ মার্চ, ১৯৫৯ তারিখে স্বাগতিক পাকিস্তানের বিপক্ষে টেস্ট অভিষেক ঘটে রবিন বাইনোর। এ সময় তিনি জেরি আলেকজান্ডারের সাথে ইনিংস উদ্বোধনে মাঠে নামেন। কিন্তু খেলায় তিনি মাত্র এক রান করে আউট হন ও একটি ক্যাচ নিয়েছিলেন।

১৯৫০-এর দশকের শেষার্ধ্বে ও ১৯৬০-এর দশকের শুরুর দিক পর্যন্ত প্রথম-শ্রেণীর ক্রিকেটে সীমিত আকারে অংশ নিয়েছেন। ১৯৬৩-৬৪ মৌসুমে বার্বাডোসের সদস্য থাকাবস্থায় জ্যামাইকার বিপক্ষে ১২০ রান তুলে প্রথমবারের মতো সেঞ্চুরির সন্ধান পান।

পরবর্তীতে আরও দুইটি সেঞ্চুরি হাঁকালে ভারত সফরের জন্য দ্বিতীয়বারের মতো তার ডাক আসে। ১৯৬৬-৬৭ মৌসুমে ভারত সফরে প্রথম-শ্রেণীর খেলাগুলোয় আবারও সীমিত সাফল্য পান। তবে এবার তিন টেস্টের সিরিজের প্রত্যেকটিতে তার অংশগ্রহণ ছিল। কনরাড হান্টের সাথে ব্যাটিং উদ্বোধনে নামেন। তবে, মাদ্রাজের চিপকে অনুষ্ঠিত তৃতীয় টেস্টে কিছুটা ভূমিকা রাখতে সমর্থ হন। খেলায় তিনি ৪৮ ও ৩৬ রান তুলেন। এছাড়াও, খেলোয়াড়ী জীবনের একমাত্র টেস্ট উইকেট লাভ করেছিলেন।

এরপর থেকেই প্রথম-শ্রেণীর ক্রিকেটে কেবলমাত্র বার্বাডোসের পক্ষে খেলতে থাকেন। ১৯৭১-৭২ মৌসুমের শেল শীল্ড প্রতিযোগিতা পর্যন্ত তার খেলোয়াড়ী জীবন চলমান ছিল। ঐ মৌসুমেই ত্রিনিদাদ ও টোবাগো দলের বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ১৯০ রান তুলেন।

অবসর
----

১৯৬৯ সালে বার্বাডোস দলের সদস্যরূপে ইংল্যান্ড গমন করেন। কিন্তু, ঐ মৌসুমের শুরুতে ওয়েস্ট ইন্ডিজ দলের ইংল্যান্ড সফরে তাকে রাখা হয়নি।

তথ্যসূত্র
---------

1. ↑  "First-Class Matches Played by Robin Bynoe"। CricketArchive। সংগ্রহের তারিখ ২০০৮-০৩-২৪।
2. ↑  "Barbados v Jamaica, 1963–64"। CricketArchive। সংগ্রহের তারিখ ২০০৮-০৩-২৪।
3. ↑  "India v West Indies, 1966–67"। CricketArchive। সংগ্রহের তারিখ ২০০৮-০৩-২৪।
4. ↑  "Barbados v Trinidad and Tobago, Shell Shield, 1971–72"। CricketArchive। সংগ্রহের তারিখ ২০০৮-০৩-২৪।

বহিঃসংযোগ
---------

* ইএসপিএনক্রিকইনফোতে রবিন বাইনো উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রবিন বাইনো  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**রবীন্দ্রনাথ** "**রবিন** "**মুখার্জি** (১২ নভেম্বর ১৯৪৩ - ১৪ মার্চ ২০০৯) একজন ক্রিকেটার ছিলেন যিনি ১৯৬৪ থেকে ১৯৮০ সাল পর্যন্ত ভারতের বেশ কয়েকটি দলের হয়ে প্রথম-শ্রেণীর ক্রিকেট খেলেছিলেন।

একজন উদ্বোধনী ব্যাটসম্যান, মুখার্জি ১৯৬৪-৬৫ সালে রেলওয়ের হয়ে জম্মু ও কাশ্মীরের বিরুদ্ধে তার প্রথম প্রথম-শ্রেণীর ম্যাচ খেলেন, দ্বিতীয় ইনিংসে তার অধিনায়ক ঘোষণা করার আগে অপরাজিত ৯০ রান করেন। তিনি বাংলায় চলে আসেন, এবং ১৯৬৬-৬৭ সালে, দলের হয়ে তার প্রথম উপস্থিতিতে, তিনি বিহারের বিরুদ্ধে ১১১ রান করেন। ১৯৬৭-৬৮ সালে, মইন-উদ-দৌলা গোল্ড কাপ টুর্নামেন্টে স্টেট ব্যাঙ্ক অফ ইন্ডিয়ার হয়ে তার প্রথম উপস্থিতিতে, তিনি হনুমন্ত সিংয়ের সাথে তৃতীয় উইকেটে ২৩৩ রান করে ২৬০ মিনিটে ১৮৩ রান করেন।

তিনি ১৯৬৯ সালে বিহারে চলে আসেন। ১৯৭০-৭১ সালে তিনি রঞ্জি ট্রফিতে ৪৮.০০ এ ২৮৮ রান করেছিলেন কারণ বিহার তৃতীয়বারের মতো সেমিফাইনালে উঠেছিল। তিনি ৫৮ করেন, ম্যাচের ৩০ ওভারের একমাত্র স্কোর, কারণ বিহার আসামকে এক ইনিংসে পরাজিত করে, তারপর ৫৩ যখন বিহার ফাইনালে যাওয়ার জন্য বাংলার উপর প্রথম ইনিংসে লিড পায়। কোয়ার্টার ফাইনালে মহীশূরের বিপক্ষে তিনি ১৩০ রান করে বিহারকে প্রথম ইনিংসে দুই রানের লিড এবং সেমিফাইনালে জায়গা করতে সাহায্য করে, যা তারা পাঞ্জাবের কাছে হেরে যায়। তিনি ১৯৭৭-৭৮ সাল পর্যন্ত বিহারের হয়ে নিয়মিত খেলা চালিয়ে যান। পরে তিনি বাংলার নির্বাচক এবং পূর্বাঞ্চলের পিচের প্রধান কিউরেটর হিসেবে দায়িত্ব পালন করেন।

তিনি রাজা মুখার্জির সাথে সম্পর্কিত ছিলেন না, যিনি ১৯৬০ এবং ১৯৭০ এর দশকের শেষদিকে বাংলার হয়ে ব্যাটসম্যান হিসেবে খেলেছিলেন। তারা ১৯৬৭-৬৮ সালে একসাথে ব্যাটিং শুরু করেছিল, তাদের প্রথম জুটিতে প্রথম উইকেটে ১১২ রান করেছিল।

তথ্যসূত্র
---------

1. ↑  "Jammu & Kashmir v Railways 1964-65"। CricketArchive। সংগ্রহের তারিখ ২৬ জানুয়ারি ২০১৫।
2. ↑  "Bengal v Bihar 1966-67"। CricketArchive। সংগ্রহের তারিখ ২৬ জানুয়ারি ২০১৫।
3. ↑  "State Bank of India v Vazir Sultan Tobacco Colts XI 1967-68"। CricketArchive। সংগ্রহের তারিখ ২৬ জানুয়ারি ২০১৫।
4. ↑  "Ranji Trophy 1970-71"। CricketArchive। সংগ্রহের তারিখ ২৬ জানুয়ারি ২০১৫।
5. ↑  "Former East Zone opener dies"। Cricinfo। সংগ্রহের তারিখ ২৬ জানুয়ারি ২০১৫।
6. ↑  "Raja Mukherjee"। CricketArchive। সংগ্রহের তারিখ ২৬ জানুয়ারি ২০১৫।
7. ↑  "Orissa v Bengal 1967-68"। CricketArchive। সংগ্রহের তারিখ ২৬ জানুয়ারি ২০১৫।

বহিঃসংযোগ
---------

* ইএসপিএনক্রিকইনফোতে রবিন মুখার্জী (ইংরেজি)উইকিউপাত্তে সম্পাদনা করুন
**একটি মুক্তিপ্রাপ্ত নারী-ভাষ্কর্য** (বা ইংরেজি: Statue of a Liberated Woman) হলো ফুয়াদ আবদুরহমানভের একটি ভাস্কর্য। এটি ১৯৬০ সালে আজারবাইজানের বাকুতে গুরবানভ এবং কাফার ক্যাবার্লি রাস্তার শাখা পাবলিক স্কোয়ারে নির্মিত হয়েছিল এবং জাফর জব্বারলির নাটক সেভিলের চরিত্র থেকে অনুপ্রাণিত হয়েছিল। প্রকাশ্যে পর্দা অপসারণের কাজটি আজারবাইজানি মহিলাদের সোভিয়েত সমাজে অংশগ্রহণ থেকে নির্জনতা থেকে পরিবর্তনের প্রতীক।

পটভূমি
------

ভাস্কর্যটির নকশাকার ফুয়াদ আবুরাহমানভ বলেছেন: "আজারবাইজানি নারীদের মুক্তির বিষয় আমাকে দীর্ঘদিন ধরে আকৃষ্ট করেছে। যখন আমি ভাস্কর্য নিয়ে কাজ শুরু করি, তখন কিছু কারণে আমি একটি ঈগলকে কল্পনা করেছিলাম যা জালে জড়িয়ে পড়েছিল। তিনি তার বন্ধন অশ্রু, অবশেষে, তাদের থেকে মুক্তি। আরও একবার এটি রৌদ্রোজ্জ্বল আকাশে উড়ে যাবে।"

নারীর পোশাকের একটি অংশ হিসেবে পর্দা ছিল এমন সব শহরের বৈশিষ্ট্য যেখানে বাণিজ্য উন্নয়নশীল ছিল। ১৯২৭ সালে সোভিয়েত হুজুমের ঠিক আগে উদার বুর্জোয়াদের দ্বারা বাকুতে ১৯০৮ সালে পর্দা-বিরোধী আন্দোলন শুরু হয়। তবে, পর্দা বিরোধী বিক্ষোভ ইসলামী পন্ডিতরা দমন করে, যার ফলে বড় ধরনের ধাক্কা লাগে। যদিও কিছু মহিলা তখন বোরখা পরা বন্ধ করে দিয়েছিলেন, অনেকে সামাজিক চাপের কারণে ওড়না পরতেন।

বাকু ভিত্তিক একটি বিশিষ্ট আজেরী মহিলা সংগঠন আলি বায়রামভ ক্লাব, মহিলাদের পর্দা খুলে উৎসাহিত করার জন্য প্রচারণায় সক্রিয়ভাবে অংশগ্রহণ করেছিল।

আজারবাইজান সোভিয়েত ইউনিয়নের অংশ হওয়ার পর নারীদের সামাজিক অবস্থা বদলে যায়। যত বেশি নারী চাকরিজীবী হয়েছেন, তারা বোরখার পরিবর্তে প্রায়শই কাজের পোশাক পরেন। বোরখা বিরোধী অনুভূতির প্রকাশ্য প্রদর্শন, হুজুম বাস্তবায়নের সাথে সাথে ১৯২০ এর দশকে আবার গতি ফিরে পায়, যা ইসলামী পন্ডিতদের বিরোধিতার মুখোমুখি হতে থাকে। যেসব মেয়েরা বোরখা পরা বন্ধ করে দেয় তাদের পরিবারের দ্বারা প্রত্যাখ্যাত হওয়া অস্বাভাবিক ছিল না। কোমসোমলের সদস্য সারা খলিলোভা ওড়না খুলে দেওয়ার জন্য তার বাবার হাতে নিহত হতে হয়েছিল। ভাষ্কর্যটির বৈশিষ্টতা পর্দা পরিত্যাগকারী মহিলাদের সাহসিকতা এবং ইচ্ছাশক্তিকে প্রতিফলিত করে এবং সম্মান করে।

নির্মাণ
-------

ফুয়াদ আবদুরাহমানভ ১৯৫১ সালে জিপসাম থেকে মূল ভাস্কর্য তৈরি করেছিলেন। ব্রোঞ্জের ভাস্কর্যটির নাম ছিল "লিবার্টি" এবং আর্ট জাদুঘরের প্রদর্শনীতে প্রদর্শিত হয়েছিল। বেশ কয়েকজন কর্মকর্তা যারা স্মৃতিস্তম্ভটি দেখেছিলেন তারা সিদ্ধান্ত নিয়েছিলেন যে সোভিয়েত সরকারের ৪০তম বার্ষিকীর সম্মানে এটিকে কেন্দ্রীয় বাকুতে স্থানান্তরিত করা হবে। আবদুরহমানভ তখন স্মৃতিস্তম্ভের একটি বৃহত্তর সংস্করণে কাজ শুরু করেন, যা ১৯৫৯ সালে লেনিনগ্রাদ শহরে সম্পন্ন হয়েছিল যেখানে ব্রোঞ্জ এর কাজ করা হয়েছিল; সমাপ্ত ভাস্কর্যটি তারপর আজারবাইজানে নিয়ে যাওয়া হয়েছিল এবং একটি লম্বা স্তম্ভের পাদভূমিতে রাখা হয়েছিল।

আরও দেখুন
---------

* সেভিল (১৯২৮-এর নাটক)

তথ্যসূত্র
---------

1. ↑  "Газета Азербайджанские Известия ГЉГіГ«ГјГІГіГ°Г"। *www.azerizv.az*। ২০১৯-০৪-০৪ তারিখে মূল থেকে আর্কাইভ করা। সংগ্রহের তারিখ ২০২১-০৯-০৩।
2. ↑  "Газета Азербайджанские Известия"। *www.azerizv.az*। ২০১৯-০৪-০৪ তারিখে মূল থেকে আর্কাইভ করা। সংগ্রহের তারিখ ২০২১-০৯-০৩।
3. 1 2  Heyat, Farideh (২০০২)। *Azeri women in transition : women in Soviet and post-Soviet Azerbaijan*। London। আইএসবিএন 978-1-136-87177-1। ওসিএলসি 872114353।
4. ↑  "Памятники"। *www.window2baku.com*। সংগ্রহের তারিখ ২০২১-০৯-০৩।
***লা দিসপুতা দেল সাক্রামেন্তো*** (ইতালীয় La Disputa del Sacramento) বা ***লা দিসপুতা*** রেনেসাঁ যুগের একটি বিখ্যাত দেয়ালচিত্র বা ফ্রেসকো। ইতালীয় চিত্রকর রাফায়েল ১৫০৯-১৫১০ খ্রিস্টাব্দের মাঝা-মাঝি সময়ে এটি অঙ্কন করেন। আরেক চিত্রশিল্পী জর্জিও ভাযারি এর নামাকরণ করেন **La Dispute du Saint-Sacrement**। ভ্যাটিকান সিটি-তে পোপের নিজ বাসভবনে এটি সংরক্ষণ করা হয়েছে। এটি আঁকা হয়েছে স্কুওলা দি আতেনে নামক চিত্রকর্মের ঠিক উল্টো দিকের দেয়ালে। রাফায়েলের অন্যতম একটি উল্লেখযোগ্য কর্ম হিসেবে গণ্য করা হয় বিশেষত এটার উচ্চমার্গীয় আত্মিক দিক সম্পর্ক বিবেচনা করে। পোপের একটি কামরা রাখা আছে শুধুমাত্র রাফায়েলের জন্য, এখানে তার অন্যান্য চিত্রকর্ম গুলোর সাথে এটি স্থান পেয়েছে।

রাফায়েল পোপ ২য় জুলিয়াসের নির্দেশে এই ক্যানভাসটি করেছিলেন তার আবাসকক্ষে। এটি একটি ধারাবাহিক চিত্রকর্মগুচ্ছের প্রথমটি, ধারার অন্য দুইটি যথাক্রমে স্কুওলা দি আতেনে ও দ্য পারনাসাস।

বর্ণনা
------

এই চিত্রকর্মে রাফায়েল অতি সুক্ষভাবে স্বর্গ এবং পৃথিবীর রূপ তুলে ধরেছেন। সর্ব উপরে যিশু কুমারি মেরি ও জন দ্য ব্যাপ্টাইস্টের সাথে অবস্থান করছেন।

তথ্যসূত্র
---------

1. ↑  Adams, *Italian Renaissance Art*, p. 344

প্রবেশদ্বার: চিত্রকর্ম
**তোলেদো** স্পেনের একটি শহর। এটি তোলেদো প্রদেশের রাজধানী ও কাস্তিল্লা লা মানচা স্বায়ত্তশাসিত অঞ্চলের প্রশাসনিক কার্যক্রম পরিচালনার কেন্দ্র। ১৯৮৬ সালে ইউনেস্কো একে বিশ্ব ঐতিহ্য হিসেবে ঘোষণা করে।

মধ্য আইবেরিয়ার তাগুস নদীর তীরে তোলেদো শহরটি অবস্থিত। এটি "সম্রাটের শহর" নামে পরিচিত, কারণ পবিত্র রোমান সাম্রাজ্যের অধিপতি পঞ্চম চার্লসের আদালত এখানেই অবস্থিত। খ্রিস্টান, মুসলিম ও ইহুদি সংস্কৃতির পীঠস্থান হওয়ায় তোলেদোর অপর নাম তিন সংস্কৃতির শহর। ৫৪২ থেকে ৭২৫ সাল পর্যন্ত তোলেদো ভিসিগথিক রাজতন্ত্রের রাজধানী ছিল। শহরটি রোমান সাম্রাজ্যের পতনের সাক্ষী হয়ে আছে। তোলেদোয় একটি গথিক ক্যাথেড্রাল অবস্থিত। এখানে ধারালো অস্ত্র উৎপাদন করারও সমৃদ্ধ ইতিহাস আছে। এই ধারালো অস্ত্রগুলো স্মারক হিসেবে এখনও বিক্রি হয়।

তোলেদোর উল্লেখযোগ্য অধিবাসীদের মধ্যে রয়েছেন - ব্রুনহিলদা অব অস্ট্রাসিয়া, আল জারকালি, গার্সিলাসো দ্য লা ভেগা, ইলিনর অব তোলেদো, দশম আলফোনসো, ইসরায়েলি বেন জোসেফ , হালেভি ও এল গ্রেকো। ২০১৫ সালের হিসাব অনুযায়ী তোলেদোর জনসংখ্যা ৮৩,২২৬ ও এর আয়তন ২৩২.১ বর্গকিলোমিটার।

ইতিহাস
------

### প্রাচীনকাল

Roman bridge Puente de Alcántara
Roman Cave of Hercules, part of the sight Subterranean Toledo
রোমান ঐতিহাসিক লিভি (৫৯ খ্রিস্টপূর্ব-১৭ খ্রিস্টাব্দ) তোলেদো (লাতিন তোলেতাম) শহরের কথা এভাবে উল্লেখ করেছেন- উর্বস পার্বা, সেড লোকো মিউনিটা (অর্থাৎ ক্ষুদ্র হলেও ভৌগোলিক অবস্থানগত কারণে সুরক্ষিত)। এ শহরের নিকটে ভাচ্চেই, ভেতোনেস ও সেল্টিবেরিসহ সেল্টিক জাতির বিভিন্ন গোত্রের মানুষদের সাথে ১৯৩ খ্রিস্টপূর্বে রোমান জেনারেল মার্কাস ফুলভিয়াস নোবিলিয়র যুদ্ধ করেন। তাদের পরাভূত করে নোবিলিয়র তাদের রাজা হিলেরমাসকে আটক করেন।  এসময় তোলেতাম কার্পেতানি গোত্রের রাজধানী ছিল। রোমান সাম্রাজ্যে একে স্থানীয় শাসনের আওতাভুক্ত করা হয়। ফ্লাভীয় যুগে তোলেদো স্থানীয় প্রশাসনের আওতাভুক্ত হয়। কার্পেতানি গোত্রের লোকেরাও জনসেবার জন্য রোমান নাগরিকত্ব লাভ করেন। রোমান আইন ও রাজনীতি-ও অবলম্বন করা শুরু হয়। রোমান রঙ্গমঞ্চ, নগরের দেয়াল, গণস্নানাগার, স্থানীয় পরিবহন ও সংরক্ষণব্যবস্থা তোলেদো শহরে প্রবর্তিত হয়।

তোলেদোর রোমান রঙ্গমঞ্চ হিস্পানিয়ার অন্যতম বৃহত্তম রঙ্গমঞ্চ ছিল। এটি ৪২৩ মিটার লম্বা ও ১০০ মিটার প্রশস্ত। রোমান ছুটির দিনগুলোতে সারথি দৌড় প্রতিযোগিতা আয়োজিত হত। ১৫,০০০ দর্শক সেখানে খেলা দেখতে পারতেন।

রোমান আমলে তোলেদো প্রাদেশিক রাজধানী ছিল না। কিন্তু ক্রমান্বয়ে এটি গুরুত্ব লাভ করতে সক্ষম হয়। শহরের অভ্যন্তরে ব্যক্তিমালিকানাধীন বাসাগুলোর আয়তন বৃদ্ধি করা হয়েছিল। এছাড়াও তৃতীয় ও চতুর্থ শতাব্দীতে শহরের উত্তরে ভিলা নির্মিত হয়েছিল।

তথ্যসূত্র
---------

1. ↑  *স্পেনের পৌর নিবন্ধন ২০১৮*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑
3. ↑  John S. Richardson (1996). The Romans in Spain. Blackwell. p. 54

বহিঃসংযোগ
---------
**বাজেল** (জার্মান: *Basel, আ-ধ্ব-ব: /ˈbaːzəl/; ফরাসি ভাষায়: Bâle* বাল*, আ-ধ্ব-ব: /bal/*) উত্তর সুইজারল্যান্ডের অর্ধ-কান্টন বাজেল-ষ্টাটের রাজধানী শহর। শহরটি রাইন নদীর তীরে, ফ্রান্সের আলজাস প্রদেশ এবং জার্মানির বাডেন-ভুর্টেমবের্গ রাজ্যের সাথে সীমান্তে অবস্থিত। ১৮৩৩ সালে বাজেল কান্টনকে ভেঙে দুইটি স্বাধীন কান্টন গঠন করা হয়: বাজেল ষ্টাট এবং বাজেল-লান্ডশাফট। বাজেল-ষ্টাটের আয়তন ৩৭ বর্গকিলোমিটার এবং এখানে প্রায় ২ লক্ষ লোকের বাস। এটি বাজেল শহর এবং আশেপাশের আরও দুইটি লোকালয় নিয়ে গঠিত। বাজেল-লান্ডশাফটের আয়তন ৪২৮ বর্গকিলোমিটার এবং এর জনসংখ্যা প্রায় আড়াই লক্ষ; লিস্টাল এর রাজধানী। বাজেল শহরটি একটি সমৃদ্ধ কৃষিভিত্তিক অঞ্চলে অবস্থিত, যেখানে ফলের বাগান এবং ক্ষেতে আঙুরের চাষ করা হয় এবং গবাদি পশুপালন করা হয়। শহরটি একটি গুরুত্বপূর্ণ শিল্পকেন্দ্র; এখানে ওষুধ, রাসায়নিক দ্রব্য, ভারী যন্ত্রপাতি, মুদ্রণ, এবং টেক্সটাইলের কারখানা আছে। পার্শ্ববর্তী ফ্রান্স ও জার্মানি থেকে হাজার হাজার লোক সীমান্ত পেরিয়ে বাজেল শহরে প্রতিদিন কাজ করতে আসে। বাজেলে প্রতি বছর একটি শিল্পমেলাও অনুষ্ঠিত হয়। এখানকার বেশিরভাগ লোক জার্মান ভাষাতে কথা বলে। বাজেলে মুন্সটার নামের একটি ক্যাথিড্রাল আছে যা ১০১৯ সালে স্থাপিত হয়। এখানে ১৪৬০ সালে সুইজারল্যান্ডের সর্বপ্রথম বিশ্ববিদ্যালয়ও স্থাপিত হয়, যার উদ্বোধন করেন পোপ ২য় পিউস। বাজেল বিশ্ববিদ্যালয়ে ওলন্দাজ পণ্ডিত দেসিসেরিউস এরাসমুস পড়াতেন এবং তাকে মুন্সটার গির্জায় সমাধিস্থ করা হয়।

৩৭৪ খ্রিষ্টাব্দে রোমানরা সীমান্ত শহর বাসিলিয়া হিসেবে শহরটির পত্তন করে। ৫ম শতকের পর থেকে এটি পশ্চিমা গির্জার বিশপদের দ্বারা শাসিত হত। ১১শ শতকে এটি পবিত্র রোমান সাম্রাজ্যের একটি রাজকীয় শহরে পরিণত হয়। ১৪৩১ থেকে ১৪৩৯ সাল পর্যন্ত শহরটি রোমান ক্যাথলিক ধারার সংস্কারসাধনের উদ্দেশ্যে আয়োজিত একটি বিখ্যাত কাউন্সিলের স্থান ছিল। ১৫০১ সালে বাজেল সুইজারল্যান্ড কনফেডারেশনে যোগদান করে এবং সুইস ধর্মীয় সংস্কার আন্দোলনের একটি কেন্দ্রে পরিণত হয়। ১৯৮৬ সালে বাজেলের একটি ওষুধ কোম্পানির কারখানার বিষাক্ত রাসায়নিক বর্জ্য রাইন নদীতে পড়লে নদীটি ব্যাপক দূষণের শিকার হয়।

তথ্যসূত্র
---------

1. ↑  "Arealstatistik Standard - Gemeinden nach 4 Hauptbereichen"। সংগ্রহের তারিখ ১৩ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "MONATLICH AKTUALISIERTE ZAHLEN - KANTONALE STATISTIK"। সংগ্রহের তারিখ ৩০ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Ständige Wohnbevölkerung nach Staatsangehörigkeitskategorie Geschlecht und Gemeinde; Provisorische Jahresergebnisse; 2018"। ৯ এপ্রিল ২০১৯। সংগ্রহের তারিখ ১১ এপ্রিল ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**নেগোওয়েনিয়া খনি** (ইংরেজি: Ngwenya Mine) হচ্ছে দক্ষিণ-পূর্ব আফ্রিকান দেশ সোয়াজিল্যান্ডের বোমভু রিজের কাছে অবস্থিত একটি লৌহখনি। সোয়াজিল্যান্ডের উত্তর-পশ্চিম সীমান্তে এর অবস্থান। বিশ্বের সবচেয়ে পুরোনো খনি হিসেবে এটি পরিচিত। এ খনিতে মজুদকৃত হেমাটাইট মধ্য প্রস্তর যুগেও ব্যবহার হতো, যা পরবর্তীতে লৌহ উৎপাদন বা লৌহ আকরিক রপ্তানিতে ব্যবহৃত হয়।

ঐতিহাসিক খনিকর্ম
----------------

১৯৬০ ও ১৯৭০-এর দশকে পরিচালিত কয়েকটি প্রত্নতাত্ত্বিক অভিযানে এখানে খনিকর্ম ঘটার প্রমাণ পাওয়া যায়। রেডিওকার্বন ডেটিং-এর মাধ্যমে যার সময়কাল ২০,০০০ বছরেরও পূর্বের বলে প্রমাণিত হয়। পরবর্তীতে রেডিওকার্বন ডেটিং-এর মাধ্যমেই প্রায় ৪১,০০০ থেকে ৪৩,০০০ বছর পূর্বে এখানে বিশ্বের সবচেয়ে প্রাচীন খনি থেকে আকরিক উত্তোলন করার সত্য প্রতিষ্ঠিত হয়। এই প্রমাণগুলোই এটিকে বিশ্বের সবচেয়ে প্রাচীন খনিরূপে প্রতিষ্ঠিত করে। লাল ও স্পেকিউলার হেমাটাইটের মজুদ থাকায় খনিসহ এর আশেপাশের এলাকা ‘আর্লি ম্যান’ নামে পরিচিত। এ সমস্ত খনিজ দ্রব্যাদি সচারচর প্রসাধনী এবং ঐতিহ্যবাহী কাজে ব্যবহৃত হয়।

আধুনিক খনিকর্ম
--------------

হেমাটাইট আকরিকে যে পরিমাণ লৌহ সঞ্চিত থাকে তা থেকে ১৯ শতকের মধ্যভাগে ৬০% নিষ্কাশন করা সম্ভব হতো। ১৯৬৪ সাল থেকে সোয়াজিল্যান্ড আয়রন ওর ডেভলপমেন্ট কোম্পানি (এসআইওডিসি) এখানে খনিকাজ করা শুরু করে। অ্যাংলো-আমেরিকান কর্পোরেশন এই কোম্পানিটির স্বত্তাধিকারী। একটি জাপানি কোম্পানির সাথে যৌথভাবে আকরিক ক্রয়ের জন্য তাদের দশ বছর মেয়াদী একটি চুক্তি রয়েছে, যা গোটা বিশ্বে এদের লৌহ আকরিকের সর্ববৃহৎ ক্রেতায় পরিণত করেছে। ১৯৬৪ ও ১৯৭৭ সালে এখানে ওপেন-পিট মাইনিং শুরু হয়, এবং রেললাইন ও বিদ্যুৎ সরবরাহ লাইন তৈরি হয়। এসকল অবকাঠামো উন্নয়নের ফলে এ অঞ্চলের অর্থনীতি সাময়িকভাবে যথেষ্ট বিকশিত হয়। এখন পর্যন্ত এই খনি থেকে প্রায় ২ কোটি টন লৌহ নিষ্কাশন করা হয়েছে। খনির সাথে যুক্ত রেললাইনটি অপরপ্রান্তে মোজাম্বিক রেলওয়ে সিস্টেমের সাথে যুক্ত।

তথ্যসূত্র
---------

1. ↑  Coakley। "The Mineral Industry of Swaziland" (পিডিএফ)। United States Geological Survey। সংগ্রহের তারিখ ২০১০-০১-২২।  অজানা প্যারামিটার `|fisrt=` উপেক্ষা করা হয়েছে (সাহায্য)
2. 1 2  "Ngwenya Mines"। UNESCO। 31/12/2008।  এখানে তারিখের মান পরীক্ষা করুন: `|তারিখ=` (সাহায্য)
3. ↑  Matsebula, J. S. M. (১৯৮৮)। *A history of Swaziland*। Longman। আইএসবিএন 9780582031678।
4. ↑  Dart, R. A.; Beaumont, P. (১৯৬৯)। "Evidence of Iron Ore Mining in Southern Africa in the Middle Stone Age"। *Current Anthropology*। **10** (1): 127–128।
5. 1 2  Waïtzenegger, Jacques A.; Collings, Francis d'A.; Carstens, Reimer O. (১৯৭০)। "The Economy of Swaziland (L'économie du Swaziland) (La economía de Swazilandia)"। *Staff Papers - International Monetary Fund*। **17** (2): 390–452।
6. ↑  Baird, Bill (২০০৪)। "Ancient mining in Swaziland"। *The Edinburgh Geologist*। **42**।
**গ্যাসলাইটিং** হল একটি কথোপকথন, যার দ্বারা কাউকে ম্যানিপুলেট করার মাধ্যমে তাদের নিজেদের বাস্তবতা নিয়ে প্রশ্ন তোলা যায়।   শব্দটি ১৯৪৪ সালে মুক্তি পাওয়া চলচ্চিত্র "*গ্যাসলাইট" এর* শিরোনাম থেকে উদ্ভূত হয়েছে, যদিওবা শব্দটি ২০১০ সালের মাঝামাঝি পর্যন্ত ইংরেজিতে ততটা জনপ্রিয়তা অর্জন করেনি। 

শব্দটি এমন একজন ব্যক্তির ক্ষেত্রে ব্যবহার করা হয় যিনি (একজন "গ্যাসলাইটার") কোনো গোষ্ঠী বা ব্যক্তির কাছে একটি মিথ্যা বর্ণনা উপস্থাপন করেন, যার ফলে তারা তাদের উপলব্ধি সম্পর্কে সন্দেহ করে এবং বিপথগামী বা দিশেহারা হয়ে পড়ে। প্রায়শই এটি তারা (গ্যাসলাইটার) নিজেদের সুবিধার জন্য করে থাকে। সাধারণত, এই শক্তির প্রভাব বিস্তার তখনই সম্ভব যখন শ্রোতারা দুর্বল হয়, যেমন শক্তি কিংবা প্রভাবে পেরে না উঠতে পারা, অথবা মিথ্যা বর্ণনাকে চ্যালেঞ্জ করার কারণে সম্ভাব্য ক্ষতির ভয়ে।

তথ্যসূত্র
---------

1. ↑  "APA Dictionary of Psychology"। *APA.org*। American Psychological Association। সংগ্রহের তারিখ ৭ জুলাই ২০২১।
2. ↑  "Definition of gaslight (Entry 2 of 2)"। *Merriam Webster*।
3. ↑  Yagoda, Ben (২০১৭-০১-১২)। "How Old Is 'Gaslighting'?"। *The Chronicle of Higher Education* (ইংরেজি ভাষায়)। সংগ্রহের তারিখ ২০১৭-০৬-০২।
**গাংমৌ থান** হচ্ছে মহাপুরুষ শ্রীমন্ত শংকরদেব প্রতিষ্ঠা করা একটি থান। মহাপুরুষ শংকরদেব-এর তীর্থভ্রমণের সময় আসাম-এর বিভিন্ন স্থান থেকে বৈষ্ণবধর্ম প্রচার করেছিলেন। সেই স্থানগুলিতে কালক্রমে কিছু সত্র, মঠ-মন্দির ইত্যাদি গড়ে উঠেছিল। এমন একটি থান হল গাংমৌ থান। এই থান আসাম-এর শোণিতপুর জেলা-এর বিহালীর বরগাং এবং ব্রহ্মপুত্র নদী-এর সঙ্গমস্থলে অবস্থিত।

ইতিহাস
------

শংকরদেব গাংমৌ থানে আসলে কোন্ সালে আসেন, সেই বিষয়ে কোনো তথ্য পাওয়া যায় না। *বরদোয়া গুরু চরিত* মতে তিনি আনুমানিক ১৪৩৮ শক অর্থাৎ ১৫১৬ সালে গাংমৌ থানে আসেন।

### শংকরদেব গাংমৌতে আসার কারণ

চরিত পুথিসমূহে শংকরদেব গাংমৌতে কবে আসেন তার বিষয়ে কিছু কথা উল্লেখ আছে। *শিরোমনি ভূঞা* হওয়ার পর শংকরদেব কিছুসময়ের জন্য তীর্থভ্রমণ করার সিদ্ধান্ত নিয়েছিলেন। সেই কিছুসময়ের জন্য তিনি শিরোমনি ভূঞার পিতামহ জয়ন্তের হাতে দিয়ে গিয়েছিলেন। তীর্থযাত্রা থেকে ফিরে এসে তিনি রাজ্যচর্চা থেকে ধর্মচর্চায় মনোযোগ করেছিলেন। সেইসময় নিকটবর্তী কাছাড়ি রাজা ভূঞা রাজ্য আক্রমণ করেন। ফলে ভূঞা রাজ্য সংকটের সম্মুখীন হয়। এমন পরিস্থিতিতে তিনি ব্রহ্মপুত্র পার হয়ে উত্তরপারের গাংমৌতে এসে ধর্ম চর্চা করাতেই মনোযোগ দেন। সেইসময় সমগ্র অঞ্চলটির নাম গাংমৌ ছিল। শংকরদেবের সাথে তাঁর দ্বিতীয় পত্নী কালিন্দী, দুই পিতামহ জয়ন্ত-মাধব এবং পরিবারের অন্য সদস্যরা গাংমৌতে আসেন।

গাংমৌ থানের নির্মাণ
-------------------

শংকরদেব প্রতিষ্ঠা করা গাংমৌ থানটি আনুমানিক ১৯২৭-২৮ সালে খননের ফলে ব্রহ্মপুত্র-এর বুকে চলে যায়। এই থানটি প্রথমে খড়ে নির্মাণ করা হয়েছিল। পরে এই খড়ের থানটি স্থানীয় রঘূবী ছেত্রী নামের একজন নেপালী বৈষ্ণব গো-পালক তেজপুর থেকে টিনপাত এনে নতুনভাবে নির্মাণ করে দিয়েছিলেন বলে শোনা যায়।

সাম্প্রতিক কালর গাংমৌ থান
-------------------------

শংকরদেব-এর বাসগৃহ বলে প্রবাদ থাকা উঁচু স্থানটিতে বর্তমান প্রায় একলাখেরও অধিক টাকা ব্যয় করে গাংমৌ থানটি নতুনভাবে নির্মাণ করা হয়। ১৯৮১ সালের ১৬ জুলাইতে এই নবনির্মিত গাংমৌথানটি প্রতিষ্ঠা করা হয়। এখন শংকরদেবের স্মৃতি জড়িত থাকা কোনো বস্তু নেই। স্থানীয়ভাবে পাওয়া একটি পাথরের মূর্তিকে শংকরদেবের সময়ের বলে ভেবে নাগরিকরা এখানে সংরক্ষণ করে রেখেছেন।

তথ্যসূত্র
---------

1. 1 2 3 4 5 6 7  বন্যা বরুয়া (DECEMBER 5, 2012)। "গাং‍মৌ থানের ঐতিহ্য এবং মহাপুরুষীয়া পরম্পরা পর্যন্ত এর অবদান"। *বন্যা বরুয়া*। enajori.com। ডিসেম্বর ২৭, ২০১২ তারিখে মূল থেকে আর্কাইভ করা। সংগ্রহের তারিখ January 09, 2013।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* গাংমৌ থানের বিষয়ে বিতংকৈ পঢ়ক
**বাজিন** ( আরবি: البازين‎‎ , উচ্চারিত[baːˈziːn]) লিবিয়ার রন্ধনপ্রণালীর অন্তর্ভুক্ত একটি খামিরবিহীন রুটি যা বার্লি, জল এবং লবণ দিয়ে প্রস্তুত করা হয়।
বাজিন তৈরি করার জন্য জলে বার্লির গুড়ো সিদ্ধ করা হয় এবং তারপরে একটি *মাগ্রাফ* নামক এক বিশেষ লাঠির ব্যবহার করে প্রস্তুত মন্ডটিকে বিশেষভাবে নাড়ানো হয়। তারপর সেটিকে একটি পাত্রে স্থাপন করতে হয় এবং সেটি শক্ত হওয়া পর্যন্ত অপেক্ষা করতে হয়। এর পরে এটি ভাপিয়ে বা বেক করে বাজিন রুটি প্রস্তুত করা হয়। লবণের ব্যবহার বাজিনের গঠনে কঠোরতা প্রদান করে। বাজিন গমের আটা, জলপাই তেল এবং মরিচ ব্যবহার করেও প্রস্তুত করা যেতে পারে।

বাজিন সাধারণত টমেটো সস, ডিম, আলু এবং মাটনের সাথে পরিবেশন করা হয়। বাজিন প্রস্তুতির পদ্ধতিতে বিশেষ প্রক্রিয়ায় প্রথমে ময়দাকে মেখে পিরামিড বা গম্বুজের আকার দেওয়া হয়। এরপর সেই ময়দাটি ভাপিয়ে বাজিন রুটি প্রস্তুত করা হয়। একটি টমেটো-ভিত্তিক স্যুপ বা মাংস ও আলুর স্ট্যু দিয়ে বাজিন পরিবেশন করা যেতে পারে। গরম স্ট্যু বাজিনের উপরে বা তার চারপাশে ঢেলে এবং সিদ্ধ ডিম দিয়ে সজ্জিত করে পদটি পরিবেশন করা হয়। স্যুপ প্রস্তুতির সময় তাতে একটি কাঁচা ডিমও মেশানো যেতে পারে। বাজিন রুটি, মধু, খেজুরের শরবত এবং মাখন বা তেল ব্যবহার করে প্রস্তুত একটি জনপ্রিয় খাবার হল *আসিদা*। রান্না করা কুমড়া এবং টমেটো সসের মিশ্রণের সাথেও বাজিন খাওয়া যেতে পারে।
খাওয়ার সময়, বাজিন প্রথমে চূর্ণ করা হয়, তারপর খাওয়া হয়। বাজিন একটি ঐতিহ্যবাহী খাবার এবং লিবিয়ার জাতীয় খাবার হিসেবে বর্ণিত।

সস
--

বাজিন সস তৈরির জন্য মাটন (বিশেষত কাঁধ বা পা -এর অংশ) -কে কুঁচো পেঁয়াজ, হলুদ, লবণ, মরিচের গুঁড়া, হেলবা (মেথি), মিষ্টি পেপরিকা মরিচ, কালো মরিচ এবং টমেটো বাটা দিয়ে ভাজা হয়। এই সসে মটরশুটি, মসুর ডাল এবং আলুও যোগ করা যেতে পারে। ময়দার গম্বুজের আকৃতির বাজিনের চারপাশে সস, ডিম, আলু এবং মাংস সাজানো হয়। এরপর সাধারণত লেবু এবং তাজা বা আচারযুক্ত (ইমসাইয়ার) মরিচ দিয়ে সম্পুর্ণ পদটি পরিবেশন করা হয়।

তথ্যসূত্র
---------

1. ↑  Rozario, P. (২০০৪)। *Libya*বিনামূল্যে নিবন্ধন প্রয়োজন। Countries of the world। Gareth Stevens Pub.। পৃষ্ঠা 40। আইএসবিএন 978-0-8368-3111-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Davidson, A.; Jaine, T.; Davidson, J.; Saberi, H. (২০০৬)। *The Oxford Companion to Food*। Oxford Companions। OUP Oxford। পৃষ্ঠা 1356। আইএসবিএন 978-0-19-101825-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3 4 5 6  Long, L.M. (২০১৫)। *Ethnic American Food Today: A Cultural Encyclopedia*। Ethnic American Food Today। Rowman & Littlefield Publishers। পৃষ্ঠা 376। আইএসবিএন 978-1-4422-2731-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2 3  Blady, K. (২০০০)। *Jewish Communities in Exotic Places*। Jason Aronson, Incorporated। পৃষ্ঠা 327। আইএসবিএন 978-1-4616-2908-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "The Libyan Journal of Agriculture"। *Volume 4*। Faculty of Agriculture, University of Alfateh। ১৯৭৭। পৃষ্ঠা 199। সংগ্রহের তারিখ ২৬ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ইহুদি ধর্মে**, বিতর্ক রয়েছে যে প্রাচীন ইহুদিধর্মে গাঁজা আচারঅনুষ্ঠানে ব্যবহার করা হতে পারে এবং আধুনিক ইহুদিধর্মে গাঁজার ব্যবহার একটি বিতর্কিত বিষয় হিসাবে অব্যাহত রয়েছে।

প্রাচীন ব্যবহারের তত্ত্ব
------------------------

প্রাচীন ইসরায়েলের প্রত্নতত্ত্ব এবং প্যালিওবোটানিতে বিশেষজ্ঞ শিক্ষাবিদদের একটি দল হিব্রু বাইবেলের অভিধান বিশেষীকরণ করে দেখেছিলেন যে, গাঁজার কথা প্রারম্ভিক ইহুদি ধর্মে নথিভুক্ত বা উল্লেখ করা হয়নি। এর বিরুদ্ধে, কিছু জনপ্রিয় লেখক  যুক্তি দিয়েছেন যে হিব্রু বাইবেলে গাঁজার ধর্মীয় ব্যবহারের প্রমাণ রয়েছে, যদিও এই অনুমান এবং কিছু নির্দিষ্ট কেস স্টাডি (যেমন, কুমরানের সাথে জন অ্যালেগ্রো, ১৯৭০) হয়েছে "ব্যাপকভাবে ভ্রান্ত বলে প্রত্যাখ্যাত হয়েছে"।  যাইহোক, ২০২০ সালে, ঘোষণা করা হয়েছিল যে তেল আরাদ -এ ইসরায়েলীয় অভয়ারণ্যের বেদীতে গাঁজার অবশিষ্টাংশ পাওয়া গেছে, যা পরামর্শ দেয় যে গাঁজা সেই সময়ে কিছু ইসরায়েলীয় আচারের অংশ ছিল। 

প্রাথমিক ইহুদি ধর্মে গাঁজা গাছের ধর্মীয় ব্যবহারের প্রাথমিক উকিল ছিলেন সুলা বেনেট (১৯৬৭), যিনি দাবি করেছিলেন যে *কানেহ বোসেম קְנֵה-בֹשֶׂם গাছটি* হিব্রু বাইবেলে পাঁচবার উল্লেখ করা হয়েছে, এবং বুক অফ এক্সোডাসের পবিত্র অভিষেক তেল ব্যবহৃত হয়েছে, যা প্রকৃতপক্ষে গাঁজা ছিল,  যদিও হিব্রু ভাষার অভিধান এবং বাইবেলের উদ্ভিদের অভিধান বিশেষজ্ঞ যেমন মাইকেল জোহারি (১৯৮৫), হ্যান্স আর্নে জেনসেন (২০০৪) এবং জেমস এ. ডিউক (২০১০) এবং অন্যান্যরা প্রশ্নবিদ্ধ উদ্ভিদটিকে চিহ্নিত করেন *অ্যাকোরাস ক্যালামাস* বা *সাইম্বোপোগন সিট্রাটাস* হিসাবে। 

প্রাচীন ইসরায়েলীয় সমাজে গাঁজা বিদ্যমান ছিল এমন তত্ত্বগুলি অনুসারে, হাশিশের একটি রূপ উপস্থিত ছিল বলে ধরে নেওয়া হয়।

তথ্যসূত্র
---------

1. ↑  Dan Merkur *The Mystery of Manna: The Psychedelic Sacrament of the Bible* (2001); James D. Dure, *Manna Magic Mushroom of Moses : Manna Botanical I.D. of a Biblical Sacrament* (self published, 2000)
2. ↑  Economic Botany M. D. Merlin Archaeological Evidence for the Tradition of Psychoactive Plant Use in the Old World - University of Hawaii "23 May 2011 - ".. Judaism (Dure 2001; Merkur 2000), and Christianity (Allegro 1970; Ruck et al. 2001). Although this hypothesis and some of the specific case studies (e.g. Allegro 1970) have been widely dismissed as erroneous, others continue"
3. ↑  Arie, Eran; Rosen, Baruch (২০২০)। "Cannabis and Frankincense at the Judahite Shrine of Arad": 5–28। ডিওআই:10.1080/03344355.2020.1732046।
4. ↑  Rowan Robinson, The Great Book of Hemp, Health & Fitness, 1995, pag. 89
5. ↑  Lytton J. Musselman *Figs, dates, laurel, and myrrh: plants of the Bible and the Quran* 2007 p73
6. ↑  Warf, Barney. "High points: An historical geography of cannabis." Geographical Review 104.4 (2014): 414-438. Page 422: "Psychoactive cannabis is mentioned in the Talmud, and the ancient Jews may have used hashish (Clarke and Merlin 2013)."
নেগিন খপালওয়াক
**নেগিন খপালওয়াক** (জন্ম ১৯৯৭ সালে কুনার, আফগানিস্তানে) একজন নারী কন্ডাক্টর যিনি আফগানিস্তান ন্যাশনাল ইনস্টিটিউট ফর মিউজিক থেকে আফগানিস্তানের প্রথম সম্পূর্ন-নারী অর্কেস্ট্রা দল 'জোহরা'র নেতৃত্ব দিচ্ছেন। ২০১৭ সালের ফেব্রুয়ারি মাসে সুইজারল্যান্ডের ডাভোসে ওয়ার্ল্ড ইকোনমিক ফোরামে এই অর্কেস্ট্রা বাজানো হয়।

জীবনের প্রথমার্ধ
----------------

উত্তর-পূর্ব আফগানিস্তানের প্রদেশ কুনারে জন্মগ্রহণকারী তরুণী নেগিন খপালওয়াক সংগীতের প্রতি প্রবল আবেগ দেখিয়েছিলেন। তবে আফগানিস্তানে তালেবান শাসনামলে গান বাজানো সম্পূর্ণ নিষিদ্ধ ছিল। এমনকি পরে যখন এই নিয়ম ভেঙ্গে পড়ে, তখন অনেক মুসলমান সঙ্গীতের প্রতি রক্ষণশীল, বিশেষ করে মহিলারা সঙ্গীত বাজানো শুরু করে।

পশতুন পরিবারে মেয়ে হওয়ায়, সে কখনই তার পরিবারের সাথে তার আবেগ ভাগ করে নিতে পারেনি। সঙ্গীতের সাথে তার প্রথম পদক্ষেপগুলি গোপনে ছিল যতক্ষণ না তিনি অবশেষে এটি তার বাবার কাছে প্রকাশ করেছিলেন। তার পরিবারের অন্যান্য সদস্যদের মতো নয়, তিনি সমর্থন করেছিলেন।

নেগিনকে কাবুলের আফগান চাইল্ড এডুকেশন অ্যান্ড কেয়ার অর্গানাইজেশন (এএফসিইসিও) নামে একটি অনাথ আশ্রমে পাঠানো হয় যেখানে তিনি নয় বছর বয়সে শিক্ষা পেতে পারেন। ১৩ বছর বয়সে তিনি সঙ্গীতবিদ আহমাদ নাসার সারমাস্ট প্রতিষ্ঠিত আফগানিস্তান ন্যাশনাল ইনস্টিটিউট ফর মিউজিকের জন্য নির্বাচিত হন। প্রতিষ্ঠানটি ২০১০ সাল থেকে ৪১ জন মেয়ে সহ ১৪১ জন শিক্ষার্থীকে নিয়ে চলছে। শিক্ষার্থীদের অর্ধেক পথশিশু বা অনাথ।

কর্মজীবন
--------

এখন কাবুলে অবস্থিত নেগিন জোহরা নামের একটি আফগান নারী অর্কেস্ট্রার নেতৃত্ব দিচ্ছেন, যা দেশের প্রথম সম্পূর্ন-নারী অর্কেস্ট্রা দল হওয়ার কথা। এটি আফগানিস্তান ন্যাশনাল ইনস্টিটিউট ফর মিউজিকের (এএনআইএম) একটি অংশ যা পশ্চিমা এবং আফগান উভয় বাদ্যযন্ত্র পরিবেশন করে।

২০১৭ সালের ফেব্রুয়ারিতে তারা সুইজারল্যান্ড এবং জার্মানি সফরের আগে সুইজারল্যান্ডের দাভোসে বিশ্ব অর্থনৈতিক ফোরামে আফগানিস্তানের বাইরে প্রথমবারের মতো পারফর্ম করে।

সঙ্গীত পরিবেশন করতে জনসমক্ষে যাওয়ার সময় তার পরিবারের সদস্য এবং তার শহরের লোকদের হুমকি, চাপ এবং ভীতি প্রদর্শনের মোকাবেলা করে নেগিন অতিক্রম করে আফগানদের প্রথম মহিলা কন্ডাক্টর হন। উইমেন অ্যান্ড গার্লস অফ নিউজ ডিপলি তে এক সাক্ষাৎকারে তিনি জোর দিয়ে বলেন যে তিনি বিদেশে সঙ্গীত নিয়ে আরও পড়াশোনা করতে চান এবং নতুন অর্কেস্ট্রা তৈরি করতে আফগানিস্তানে ফিরে আসতে চান।

তথ্যসূত্র
---------

 

1. ↑  "Afghan teenager braves threats, family pressure to lead women's orchestra"। *Reuters*। ২০১৬-০৪-১৮। সংগ্রহের তারিখ ২০১৭-০৭-২৪।
2. ↑  "Afghan orchestra puts women's rights center stage at Davos"। *Reuters*। ২০১৭-০১-২০। সংগ্রহের তারিখ ২০১৭-০৭-২৪।
3. ↑  Anna Coren। "Music school strikes chord with Afghan street kids - CNN.com"। *CNN*। সংগ্রহের তারিখ ২০১৭-০৭-২৪।
4. ↑  "Behind the scenes with Afghanistan's first all-female orchestra"। *World Economic Forum* (ইংরেজি ভাষায়)। সংগ্রহের তারিখ ২০২০-০৭-০৪।
5. ↑  "Afghanistan's First Female Conductor Braves Death Threats to Make Music"। *Women & Girls* (ইংরেজি ভাষায়)। সংগ্রহের তারিখ ২০১৭-০৭-২৪।
**হেকাটিয়াস অব মিলেটাস** (গ্রিক: Ἑκαταῖος; আনু. খ্রিষ্টপূর্ব ৫৫০ - আনু. খ্রিষ্টপূর্ব ৪৭৬), ছিলেন প্রাচীন গ্রিসের একজন ইতিহাসবেত্তা। তিনি হলেন গ্রিসের প্রথম পরিচিত ইতিহাসবিদ সে সময় তিনি অনেক তথ্য প্রদান করেন।তার লেখা গ্রন্ত্যটির নাম গেস্পেরিওডস। বিপুল রচনা কর্মের জন্য তাকে ভূগোলের জনক বলা হয়। তিনি বিভিন্ন অঞ্চলের তথ্য প্রদান করেন। , এবং প্রথমদিকের ধ্রুপদী লেখকদের মধ্যে সেলটিক জনগোষ্ঠীর অন্যতম উল্লেখযোগ্য ব্যক্তি।

কাজ
---

হেকাটিয়াস অঙ্কিত মানচিত্র (পুন:অঙ্কিত)।
*Περίοδος γῆς* (*পৃথিবীকে বৃত্তাকারে ভ্রমণ* - "Travels round the Earth" বা, "বিশ্ব জরিপ *- "World Survey*) শিরোনামে দুটি বই লিখেছেন তিনি।

সংশয়তা
-------

তথ্যসূত্র
---------

1. ↑  Named after the Greek goddess Hecate
2. ↑  Livius: Hecataeus of Miletus, Jona Lendering
3. ↑  Lamberg-Karlovsky, C. C. and Jeremy A. Sabloff (১৯৭৯)। *Ancient Civilizations: The Near East and Mesoamerica*। Benjamin/Cummings Publishing। পৃষ্ঠা 5।

উৎস
---

* Public Domain এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। *ব্রিটিশ বিশ্বকোষ* (১১তম সংস্করণ)। কেমব্রিজ ইউনিভার্সিটি প্রেস।

বহি:সংযোগ
---------

* Iranica: article on Hecataeus of Miletus, bibliography
* *Hecataei Milesii Fragmenta*: Scylacis Caryandensis Periplus 1831 edition of Hecateus fragments from Google Books
হেক্সিন
**হেক্সিন** একটি অ্যালিফ্যাটিক হাইড্রোকার্বন, এর সমগোত্রীয় শ্রেণীর অনুতে কার্বন=কার্বন দ্বিবন্ধন (C=C) বিদ্যমান। হেক্সিন সাধারণভাবে এলকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।

CH3-CH2-CH2-CH2-CH= CH2 + Cl2 = CH3-CH2-CH2-CH2-CHCl-CH2Cl
এটি একটি মুক্ত শিকল অ্যালকিন।

সংকেত
-----

* হেক্সিনের রাসায়নিক সংকেতঃ C6H12
* হেক্সিনের রাসায়নিক সংকেতঃ CH3-CH2-CH2-CH2-CH=CH2

উৎস
---

### প্রকৃতিতে প্রাপ্ত

হেক্সিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে হেক্সিন পাওয়া যায়। করে। 
উচ্চ তাপমাত্রা ও চাপে হেক্সেনকে ভাঙলে হেক্সিন পাওয়া যায়। সেই সাথে কিছু এলকেনও উৎপন্ন হয়। 
হেক্সেন---> হেক্সিন + অ্যালকেন

### পরীক্ষাগারে প্রস্তুতি

পরীক্ষাগারে অধিক পরিমাণ গাঢ় সালফিউরিক এসিডের সাথে হেক্সানলকে উত্তপ্ত করলে হেক্সিন উৎপন্ন হয়। 
CH3-CH2-CH2-CH2-CH-OH + H2SO4 = CH3-CH2-CH2-CH2-CH=CH2 + (H2O + H2SO4)

### শিল্পোৎপাদন পদ্ধতি

শিল্প কারখানায় হেক্সিন উৎপাদনে বেশ কয়েকটি পদ্ধতি অনুসরণ করা হয়।

#### অ্যালকোহল থেকে

হেক্সানলকে উচ্চ তাপমাত্রায় অ্যালুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে হেক্সিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে। 

#### হেক্সাইন থেকে

লেড এবং বেরিয়াম সালফেট এর উপস্থিতিতে হেক্সাইনএর সাথে হাইড্রোজেন যুক্ত হয়ে হেক্সিন উৎপন্ন করে।

বৈশিষ্ট্য
---------

স্বাভাবিক তাপমাত্রায় তরল। হেক্সিন হেক্সেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। হেক্সিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে হেক্সেন তৈরী করে।

আরো পড়ুন
---------

* ইথিন
* প্রোপিন
* বিউটিন
* পেন্টিন
* হেপ্টিন
* অক্টিন
* ননিন
* হেক্সাইন
* হেক্সান্যাল

ব্যবহার
-------

তথ্যসূত্র
---------

1. ↑  উচ্চ মাধ্যমিক রসায়ন, দ্বিতীয় পত্র, হাজারী এবং নাগ।
2. ↑  উচ্চ মাধ্যমিক রসায়ন, দ্বিতীয় পত্র, ড. মোঃ রবিউল ইসলাম, ড. গাজী মোঃ আহসানুল কবীর, ড. মোঃ মনিমুল হক।

| * দে
* স
অ্যালকিনসমূহ |
| --- |
| 
* ইথিন ( C2H4 )
* প্রোপিন ( C3H6 )
* বিউটিন ( C4H8 )
* পেন্টিন ( C5H10 )
* হেক্সিন ( C6H12 )
* হেপ্টিন ( C7H14 )
* অক্টিন ( C8H16 )
* ননিন ( C9H18 )
* ডেকিন ( C10H20 )

 |
**চিপ্পি** (বিকল্পভাবে **ছিপা** / **চিম্পা** বলা হয়) হল এমন একটি জাতি যারা দেশত্যাগের পরও তাদের পূর্বপুরুষের দেশ ভারতে ফিরে এসেছে।  ভারতের গুজরাট, রাজস্থান, মধ্যপ্রদেশ, হরিয়ানা, দিল্লি, উত্তর প্রদেশ রাজ্যে এদের দেখা যায়।  পাকিস্তানেও এই চিপ্পি জাতির লোকেদের দেখা পাওয়া যায়।

ইতিহাস
------

*চিপ্পি* বা *ছিপা* শব্দটি গুজরাটি শব্দ *ছাপা* থেকে উদ্ভূত, যার অর্থ মুদ্রণ করা। এই সম্প্রদায়টির মূল বাসভূমি রাজস্থানের নাগৌরে। রাজস্থান এবং গুজরাটে তাদের বসতি স্থাপনের পর এই জাতির লোকেরা রং করা এবং কাপড় ছাপানোর পেশা গ্রহণ করে। সম্প্রদায়টি মারোয়ারি ভাষায় কথা বলে এবং প্রধানত রাজস্থান এবং উত্তর গুজরাটে আহমেদাবাদ, নদিয়াদ, বরোদা এবং ভারুচ জেলায় এদের বেশি দেখা যায়। বেশিরভাগ চিপ্পি গুজরাটি ভাষায়ও কথা বলে। তারা খত্রী সম্প্রদায়ের গোষ্ঠী থেকে ধর্মান্তরিত হয়েছে। 

### ভারত

চিপ্পি বা ছিপা সম্প্রদায় কয়েকটি গোষ্ঠীতে বিভক্ত, যারা আটক নামে পরিচিত। এদের মধ্যে প্রধান হল রাও, টাক, ভাটি, দোরা, চৌহান এবং মোলানি। এই গোষ্ঠীর প্রত্যেকেই সমান মর্যাদার অধিকারী এবং তাদের মধ্যে আন্তঃবিবাহও প্রচলিত। কিন্তু সম্প্রদায়ের কোনরকম তুতো ভাই ভগিনী সম্পর্কীয়দের মধ্যে বিবাহ এরা পছন্দ করেনা। 

এই সম্প্রদায়ের লোকেরা এখনও প্রধানত কাপড় রং করা এবং ছাপানোর ঐতিহ্যগত পেশার সাথে জড়িত। সম্প্রদায়ের অনেকেই অন্য ব্যবসা শুরু করেছে। তারা স্থানীয় বস্ত্র কারখানায় চাকরি করছে। 

ভারতের হরিয়ানা, দিল্লি, রাজস্থান, মধ্যপ্রদেশ, উত্তর প্রদেশ রাজ্যে এই সম্প্রদায়টিকে একটি ওবিসি জাতি হিসাবে শ্রেণীবদ্ধ করা হয়েছে।     

### পাকিস্তান

ছিপা সম্প্রদায় পাকিস্তানের করাচি, সিন্ধু বসতি স্থাপন করেছে।

তথ্যসূত্র
---------

1. ↑  K.S. Singh (১৯৯৬)। *People of India: Delhi*। পৃষ্ঠা 138। আইএসবিএন 9788173040962।
2. 1 2 3 4  People of India Gujarat Volume XXI Part Three edited by R.B Lal, P.B.S.V Padmanabham, G Krishnan & M Azeez Mohideen pages 1181-1184
3. ↑  Haryana OBC list
4. ↑  Delhi OBC list
5. ↑  Rajasthan OBC list
6. ↑  Madhya Pradesh Obc list
7. ↑  UP OBC list